WikiLeaks

Wikileaks.org di 4'ê kewçêra sala 2006'an de li ser înternetê cihê xwe girt.http://whois.domaintools.com/wikileaks.org Belgeya ewilî ya Wikileaksê di meha kanûna sala 2006'an de hate weşandin.http://www.newyorker.com/magazine/2010/06/07/no-secrets Julian Assange wek rêveber, damezrîner û gotinbêjê Wikileaksê hate nîşandan. Ji bilî Julian Assange, rêveberên Wikileaksê Sarah Harrison, Kristinn Hrafnsson û Joseph Farrell in.http://www.thetimes.co.uk/article/he-came-for-a-week-and-stayed-a-year-8xxwcb323lj

Wikileaks di tîrmeha sala 2010an de der barê şerê Efxanistanê de ji 76.900î pirtir belge weşandin. Di kewçêra heman salî de jî der barê şerê Îraqê de ji 400.000î pirtir belge ji aliyê Wikileaksê ve hate weşandin.http://www.abc.net.au/news/2010-10-17/wikileaks-to-release-400000-iraq-war-files/2300516 Ev, pişkinandina herî mezin a der barê Artêşa DYA'yê de bû. Ev diyarkirin bi giştî li ser mirinên şarwerî, leşkerî û şarwerên çekdar bû.

 Weşandina belgeyan 
28'ê Mijdara sala 2010'an de Wikileaks û 5 rojnameya mezin ya bi navên El País (Spanya), Le Monde (Fransa), Der Spiegel (Almanya), The Guardian (Brîtanya) û The New York Times (DYA) 291'ê belgeyên ji 251.287 birûskeyên dîplomatîk yên ku ji 274 balyozxaneyê hatiye bidestxistin, weşandin.http://internacional.elpais.com/internacional/2011/09/02/actualidad/1314914403_850215.html Armanca Wikileaks ev bû ku biqedeme van belgeyan di nav çend mehan de biweşîne.http://news.abs-cbn.com/nation/11/29/10/1796-memos-us-embassy-manila-wikileaks-cablegate

Di piraniya belgeyan de, gelek agahiyên ku tesîrên wan li ser welatên din yên ji bilî DYAyê çêbûbûn, hebûn. Ev jî firehiya pişkinandinê gelek mezin kiribû û ev pişkinandin li ser medyaya navneteweyî de bi berfirehî cih girtibûn. Piştî vê bûyerê Sekreterê Giştî yê Seraya Spî Robert Gibbs, gote ku ''Dizîkirin û ragihandina belgeyên veşartî tawan e.''

 Fîlmên ku li ser WikiLeaksê hatine çêkirin 
 The Fifth Estate(2013)-
 We Steal Secrets: The Story of WikiLeaks (2013)-
 Julian Assange: A Modern Day Hero? Inside the World of Wikileaks (2011)-
 Underground: The Julian Assange Story (2012)-

 Girêdanên derve 
 Malera Fermî ya Wikileaks ê

 Çavkanî 

Kategorî:Asayîşa neteweyî
Kategorî:Malper
Kategorî:Rêxistinên ku di 2006an de hatine avakirin